Във връзка с постъпило уведомление с вх. № ОВОС-1085/21.05.2021г. за ИП: „ПУП – ПРЗ, за обособяване на нов УПИ 29235.23.59, с. Желязно, м. „Ирезлика“, Община Марица, Област Пловдивска за обществено обслужваща производствена, складова дейност, офиси - за производство на сушено кисело мляко, крема сирене, кюнефе, хумус, салати и питки /арабски хляб/, с възложител: „НОМАН АЛ-ДЖУНЕЙДИ КЪМПАНИ“ ЕООД и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционното предложение се явява разширение на дейност попадаща в обхвата на т.7, буква „в“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002016 „Рибарници-Пловдив“.

Копие на писмото е изпратено до Община Марица и Кметство с. Желязно

Отговорено от РИОСВ-Пловдив на 09.06.2021г.